ZAPISNIK

46. sjednice Vijeća Mjesnog odbora Miroševec

održane 10. ožujka 2025. u prostorijama mjesne samouprave

Miroševečka cesta 131, s početkom u 20,00 sati

NAZOČNI ČLANOVI: Dijana Bačani, Sanja Kelčec Ključarić, Krešimir Huzek i Zdravko Mišić

Predsjedava: Dijana Bačani

Zapisnik vodi: Dijana Bačani

Predsjednica konstatira da je nazočno 4 od ukupno 4 članova Vijeća, što znači da Vijeće može pravovaljano odlučivati, te otvara 46. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 45. sjednice održane 06. veljače 2025.

Na prijedlog predsjednice, Vijeće jednoglasno prihvaća dopunu i utvrđuje

DNEVNI RED

Prijedlog za izmještanje autobusnog stajališta Miroševečka cesta kod kbr. 170 – donošenje zaključka;

Zahtjev za jednokratno korištenje prostora mjesne samouprave, Miroševečka cesta 131 – donošenje zaključka;

Josip Mužić

Boško Erceg

Prijedlog lokacija za božićno i novogodišnje ukrašavanje 2025./26. – donošenje zaključka;

Pitanja, prijedlozi i obavijesti.

Ad 1. Prijedlog za izmještanje autobusnog stajališta Miroševečka cesta kod kbr. 170

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Predlaže se izmještanje trenutnog autobusnog stajališta autobusne linije 208 Dubrava – Vidovec, koje se nalazi na Miroševečkoj cesti kod kbr.170, smjer Vidovec, na novu lokaciju - Miroševečka cesta između kbr. 174 i 176.

Gore navedeno predlaže se jer se postojeće autobusno stajalište nalazi na nepreglednom mjestu, na samom zavoju, dok je novopredložena lokacija puno preglednija, uz postojeći nogostup te je samim time sigurnija za građane.

AD 2. Zahtjev za jednokratno korištenje prostora mjesne samouprave, Miroševečka cesta 131

U raspravi sudjeluju svi članovi Vijeća.

Vijeće jednoglasno donosi

ZAKLJUČAK

Josipu Mužiću iz Zagreba, Mirna 8, odobrava se jednokratno korištenje prostora u objektu Mjesnog odbora Miroševec, Miroševečka cesta 131, u terminu 01. lipnja 2025. od 14,00 do 19,00 sati, za proslavu rođendana.

Bošku Ercegu iz Zagreba, Miroševečka cesta 150, odobrava se jednokratno korištenje prostora u objektu Mjesnog odbora Miroševec, Miroševečka cesta 131, u terminu 12. rujna 2025. od 12,00 do 16,00 sati i 13. rujna 2025. od 12,00 do 16,00 sati, za obiteljsku proslavu.

Ad. 3 Prijedlog lokacija za božićno i novogodišnje ukrašavanje 2025./26.

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Vijeće Mjesnog odbora Miroševec, uz već postojeće lokacije za božićno i novogodišnje ukrašavanje 2025/2026., predlaže i lokacije za postavljanje pet dodatnih božićnih zvona:

Miroševečka cesta kod kbr. 190 , 196 , 202, 214 i 218

Završeno u 21,15 sati

KLASA:024-08/25-003/573

URBROJ: 251-13-11-5/009-25-2

Zapisnik sastavila: Dijana Bačani

Zapisnik tehnički i administrativno obradila: Sandra Šukunda

Predsjednica Vijeća Mjesnog odbora Miroševec

Dijana Bačani

Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Mjesnog odbora Miroševec te stoga Vijeće nije prihvatilo Zapisnik 46. sjednice